16. juuni 2022 nr

**Keskkonnamõju strateegilise hindamise**

**algatamata jätmine**

Mulgi Vallavolikogu algatas 16. detsembri 2021 otsusega nr 23 Põlde külas detailplaneeringu järgmistel kinnistutel: Teearu päikesepaneel 1 (48001:001:0953), Teearu päikesepaneel 2 (48001:001:0954), Teearu päikesepaneel 3 (48001:001:0955), Kõrgemäe-Urmase (10502:001:1084), Laaneserva (48001:001:0952) ja osaliselt Asula katastriüksusest (10502:001:0762) detailplaneeringu koostamise ja kinnitas detailplaneeringu lähteülesande, mille eesmärk on päikeseelektrijaama rajamine. Detailplaneeringut menetletakse üldplaneeringut muutvana.

Tulenevalt planeerimisseaduse § 124 lõikest 6 koostas Liia Kaasik keskkonnamõju strateegilise hindamise eelhinnang (KSH), mille järeldusena ei selgunud keskkonnamõjusid, mis oleksid keskkonnamõju hindamise ja keskkonnajuhtimissüsteemi seaduse (KeHJS) § 22 mõistes olulised. Vallavalitsus saatis eelhinnangu aruande Keskkonnaametile. Keskkonnaamet on seisukohal, et KSH algatamine ei ole vajalik ning keskkonnatingimustega on võimalik arvestada planeeringumenetluse käigus vastavalt planeerimisseaduse § 126 lõikele 1.

Võttes aluseks planeerimisseaduse § 4 lõike 2 punktid 4 ja 5, § 124 lõike 6, § 142 lõike 6, keskkonnamõju hindamise ja keskkonnajuhtimissüsteemi seaduse1 § 33 lõike 2 punkti 3, § 35 lõiked 1, 3 ja 5, KSH eelhinnangu aruande ning Keskkonnaameti seisukoha,

**Mulgi Vallavolikogu o t s u s t a b:**

1. Jätta algatamata Mulgi vallas Põlde külas Teearu päikesepaneel 1, Teearu päikesepaneel 2, Teearu päikesepaneel 3, Kõrgemäe-Urmase, Laaneserva ja Asula kinnistute detailplaneeringu keskkonnamõju strateegilise hindamise koostamine, kuna eeldatavalt ei kaasne kavandatava tegevuse elluviimisega vahetut või kaudset mõju, mis võiks ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervist ja heaolu, kultuuripärandit või vara vastavalt eelhinnangu aruande järeldusetele.
2. Detailplaneeringu koostamise eesmärk on päikeseelektrijaama rajamine.
3. Detailplaneeringu:
   1. koostamisest huvitatud isik on Viljandi Naftabaas OÜ;
   2. algataja on Mulgi Vallavolikogu (Pärnu mnt 30, Abja-Paluoja, Mulgi vald, e-posti aadress [mulgivald@mulgivald.ee](mailto:mulgivald@mulgivald.ee));
   3. koostamise korraldaja on Mulgi Vallavalitsus (Pärnu mnt 30, Abja-Paluoja, Mulgi vald, e-post [mulgivald@mulgivald.ee](mailto:mulgivald@mulgivald.ee));
   4. kehtestaja on Mulgi Vallavolikogu.
4. Keskkonnamõju strateegilise hindamise eelhinnanguga on võimalik tutvuda Mulgi valla kodulehel <https://mulgivald.ee/teearu>.
5. Otsus jõustub teatavakstegemisest.
6. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees

Saata:

1. Koostaja: maa- ja planeeringu Tiia Kukk [tiia.kukk@mulgivald.ee](mailto:tiia.kukk@mulgivald.ee)